Source: http://docplayer.hu/1652948-Kitoltesi-utmutato-a-g001-es-szamu-regisztracios-lap-es-a-g003-as-betetlap-a-g001-es-regisztracios-laphoz-kitoltesehez.html
Timestamp: 2018-01-24 00:26:48
Document Index: 32942617

Matched Legal Cases: ['Pf. 470', 'Pf. 365', 'Pf. 45', 'Pf. 646', 'Pf. 26', 'Pf. 504', 'Pf. 297', 'Pf. 248', 'Pf. 551', 'Pf. 169', 'Pf. 111', 'Pf. 123', 'Pf. 422', 'Pf. 251', 'Pf. 245', 'Pf. 791', 'Pf. 142']

KITÖLTÉSI ÚTMUTATÓ ( a G001-es számú REGISZTRÁCIÓS LAP, és a G003-as BETÉTLAP A G001-es REGISZTRÁCIÓS LAPHOZ kitöltéséhez) - PDF
Download "KITÖLTÉSI ÚTMUTATÓ ( a G001-es számú REGISZTRÁCIÓS LAP, és a G003-as BETÉTLAP A G001-es REGISZTRÁCIÓS LAPHOZ kitöltéséhez)"
1 KITÖLTÉSI ÚTMUTATÓ ( a G001-es számú REGISZTRÁCIÓS LAP, és a G003-as BETÉTLAP A G001-es REGISZTRÁCIÓS LAPHOZ kitöltéséhez) A mezőgazdasági, agrár-vidékfejlesztési, valamint halászati támogatásokhoz és egyéb intézkedésekhez kapcsolódó eljárás egyes kérdéseiről szóló évi XVII. törvény (a továbbiakban MVH törvény) 28. (1) bekezdése a Mezőgazdasági és Vidékfejlesztési Hivatal (továbbiakban MVH) leendő ügyfelei számára az intézkedésekben, valamint a hatáskörrel rendelkező hatóság kérelmére induló eljárásaiban való részvétel feltételeként előírja, hogy az Egységes Mezőgazdasági Ügyfél-nyilvántartási Rendszerbe való nyilvántartásba vétel iránt kérelmet nyújtsanak be. Kitöltés előtt alaposan tanulmányozza át az útmutatót, mivel a beküldött regisztrációs lap alapján kerül regisztrálásra az egységes ügyfél-nyilvántartási rendszerben. Fontos tudnivalók: - a regisztrációs lap 1 példányos - a rovatokat olvashatóan, nyomtatott nagybetűkkel kell kitölteni - az előre megadott válaszok esetén a kiválasztott válasz előtti körbe X jelet kell tenni - a regisztrációs lapot alá kell írni - a telephelyeket, fióktelepeket, termelőegységeket, szervezetek alszerveit a G003 jelölésű betétlapon kell bejelenteni; a G001-es Regisztrációs lap megfelelő rovatában fel kell tüntetni a betétlapok darabszámát, ha nem nyújt be egyet sem, akkor 0 -t írjon be a kódkockába - a Regisztrációs lap minden oldalán, a legfelső rovatban fel kell tüntetni bejelentő nevét, és adószámát, illetve adóazonosító jelét az egyértelmű azonosíthatóság érdekében. Érdemi vizsgálat nélkül utasítja el az MVH a kérelmet, ha: - a kérelmet az ügyfél nem az előírt nyomtatványon nyújtja be (MVH törvény 56. (3) bekezdés b) pontja) - az igény érvényesítésére jogosult nem írta alá a kérelmet (MVH törvény 56. (3) bekezdés c) pontja) - az ügyfél által bejelentett adatok valótlanok, vagy hiányosak (MVH törvény 30. (3) bekezdés) (1) Regisztráció típus
2 Fontos! Amennyiben a Támogatást nem igénylő, pénzügy kapcsolat nélkül regisztráció típust jelöli meg, akkor nem kell kitölteni a 8. számú rovatot! Írjon X jelet a Támogatást igénylő előtti körbe, ha a következő években Európai Közösségi (a továbbiakban: közösségi támogatás) és/vagy nemzeti támogatást kíván igénybe venni. Írjon X jelet a Támogatást nem igénylő, pénzügyi kapcsolattal előtti körbe, ha a következő években közösségi támogatást és/vagy nemzeti támogatást nem kíván igénybe venni - és a Földművelésügyi és Vidékfejlesztési Minisztériummal (továbbiakban: FVM), illetve az FVM valamely intézményével, mint kifizetőhellyel kedvezményezettként pénzügyi kapcsolatban áll (onnan juttatást, költségtérítést, kifizetéseket, stb. vesz fel) - és a hatályos jogszabály az adott szakrendszerben előírja a regisztrációs szám használatát. Írjon X jelet a Támogatást nem igénylő, pénzügyi kapcsolat nélkül előtti körbe, ha a következő években közösségi támogatást és/vagy nemzeti támogatást nem kíván igénybe venni. - és az FVM-mel, illetve az FVM valamely intézményével, mint kifizetőhellyel kedvezményezettként pénzügyi kapcsolatban nem áll - de a hatályos jogszabály előírja az adott szakrendszerben a regisztrációs szám használatát. Figyelem! Legalább egy típust meg kell jelölnie, mert regisztráció típus nélkül a kitöltött regisztrációs lap nem alkalmas az egységes ügyfél-nyilvántartásba történő bejelentkezésre. (2) Ügyfélkör szerinti azonosító adatok A kiválasztott ügyfélkör előtti körbe kell X jelet beírni. Figyelem! Csak egy ügyfélkört jelölhet meg. Az őstermelők a természetes személy ügyfélkörbe tartoznak. (3) Adóazonosító szám, és egyéb azonosító adatok Az adózásról szóló évi XCII. törvény pontjában meghatározottak szerinti adóazonosító szám: az adószám, a közösségi adószám, a természetes személy adóazonosító jele, külföldi vállalkozás esetén az illetősége szerinti állam hatósága által megállapított adóazonosító szám. Adószám Kötelező megadni, ha az ügyfél az ügyfélkör szerinti azonosító adatok szerint cég, szervezet, egyéni cég, egyéni vállalkozó, vagy adószámmal rendelkező őstermelő Adóazonosító jel Kötelező megadni, ha az ügyfél az ügyfélkör szerinti azonosító adatok szerint egyéni cég, egyéni vállalkozó vagy természetes személy Cégjegyzékszám Kötelező megadni, ha az ügyfél az ügyfélkör szerinti azonosító szerint cég, egyéni cég. Egyéni vállalkozói igazolványszám Kötelező megadni, ha az ügyfél az ügyfélkör szerinti azonosító szerint egyéni vállalkozó, és a regisztráció típusa támogatást igénylő vagy támogatást nem igénylő pénzügyi kapcsolattal.
3 Törzskönyvi nyilvántartási szám Kötelező megadni, ha az ügyfél az ügyfélkör szerinti azonosító szerint költségvetési szerv. Őstermelői igazolványszám Kötelező megadni, ha az ügyfél az ügyfélkör szerinti azonosító szerint természetes személy, és magyar állampolgárságú, és rendelkezik őstermelői igazolvánnyal, és a regisztráció típusa támogatást igénylő. Statisztikai számjel Kötelező megadni, ha az ügyfél az ügyfélkör szerinti azonosító szerint cég, szervezet, egyéni cég, egyéni vállalkozó, vagy olyan természetes személy, aki adószámmal rendelkező őstermelő. Külföldi vállalkozás adóazonosító száma kódkockákba a külföldi cég, szervezet illetősége szerinti állam hatósága által megállapított adóazonosító számát kell beírni. Külföldi személy azonosítója kódkockákba külföldi egyéni vállalkozó, vagy természetes személy esetén az úti okmány számát, vagy személyazonosító igazolványának számát kell feltüntetni. A közösségi adószám kódkockába azt a betűkből és számokból álló sort kell beírni, melyet a saját (EU-s)ország adóhatósága képezett. Minősítési kódok (pl. KKV kód) a megfelelő körbe X jelet kell tenni. Az alábbi meghatározások alapján lehet eldönteni, hogy mely kategóriába tartozik: - mikrovállalkozás (1): 10 főnél kevesebb foglalkoztatott, az éves nettó árbevétele, vagy mérlegfőösszege legfeljebb 2 millió eurónak megfelelő forintösszeg - kisvállalkozás (2): 50 főnél kevesebb foglalkoztatott, az éves nettó árbevétele, vagy mérlegfőösszege legfeljebb 10 millió eurónak megfelelő forintösszeg - középvállalkozás (3): 250 főnél kevesebb foglalkoztatott, az éves nettó árbevétele, legfeljebb 50 millió eurónak megfelelő forintösszeg, vagy a mérlegfőösszege legfeljebb 43 millió eurónak megfelelő forintösszeg - nagyvállalat (4): 250 fő feletti foglalkoztatott Egyéni vállalkozás esetén a mutatószámokat a személyi jövedelemadóról szóló törvényben előírt nyilatkozat alapján kell meghatározni, és ennek megfelelően kell bejelölni a minősítési kódot. - nonprofit szervezet államháztartáson belül (5): pl. önkormányzat, felsőfokú okt. intézmény - nonprofit szervezet államháztartáson kívül (6): pl. alapítvány, közhasznú társaság (4) Személyi adatok Kizárólag természetes személy, egyéni vállalkozó, illetve egyéni cég esetén kötelező a kitöltése! Családi neve a vezetéknév. Az első öt kockába kerülhet az ún. előtag (pl. dr.) Utóneve(i) keresztnév, keresztnevek Születési családi neve és utónevei a születési anyakönyv szerinti családi név és utónevek, amennyiben nem egyeznek meg a Családi neve és Utóneve rovatokban megadottakkal Születési helye születési hely helységneve. Születési ideje a születési év, hó (arab számmal 01-től 12-ig) és nap. Neme: a megfelelő kódkockába X jelet kell tenni. Állampolgársága kitöltése magyar és nem magyar állampolgárok esetében is egyaránt kötelező. Anyja születési neve anyja születési anyakönyv szerinti családi neve, utóneve(i). (5) Cég/szervezet adatai Cég/szervezet neve cég, szervezet esetén a cégjegyzékben, bírósági nyilvántartásban, vagy bírósági végzésben, bírósági igazolásban szereplő, egyéb szervezeteknél az alapszabály szerinti
4 névvel azonos elnevezést kell beírni. Gazdálkodási forma rövidítése a szervezet formájának, illetve a cég cégformájának rövid meghatározását (pl.: kht., rt., kft.) kérjük beírni. Cég/szervezet rövidített neve, fantázia neve a cég, szervezet rövidített nevét kell beírni. Csak olyan rövid név írható be, ami a cégjegyzékben, bírósági nyilvántartásban, bírósági végzésben szerepel. Kitöltése kötelező! Egyéni cég neve, egyéni vállalkozó elnevezése (fantázia neve, amennyiben rendelkezik vele) ebben a rovatban kell feltüntetni az egyéni cégek cégjegyzékben szereplő elnevezését, és az egyéni vállalkozók elnevezését (fantázianevét). Utóbbi esetben az APEH-nál kiállított Illetőségi Igazolásban feltüntetett nevet írja be. Cég/szervezet működésének kezdete cég, szervezet, illetve egyéni cég, egyéni vállalkozó esetén a vállalkozás kezdetének évét, hónapját (arab számmal 01-től 12-ig) és napját kérjük megjelölni. Jogelődök neve cég/szervezet esetén a cégjegyzékben, bírósági nyilvántartásban, bírósági végzésben, bírósági igazolásban szereplő, egyéb szervezetnél az alapszabály szerinti jogelődök nevét kell beírni. A Jogelődök adószáma a jogelőd cég/szervezet adószámát kell beírni. A Jogelődök regisztrációs száma a jogelőd cég/szervezet MVH által kiállított Regisztrációs igazoláson lévő 10 jegyű azonosító számot (regisztrációs számot) kell beírni. Háromnál több jogelőd esetén a további jogelődök adatait kérjük, hogy szíveskedjen külön lapon feltüntetni. (6) Belföldi cím adatok Az adatcsoportban belföldi cég, szervezet esetén a vállalkozás székhelyét, belföldi egyéni cég esetén a vállalkozás székhelyét, belföldi egyéni vállalkozó esetén a vállalkozás székhelyét, belföldi természetes személy esetén lakhelyét kell megadni. Egyéni vállalkozó és magánszemély bejelentheti a lakóhelyétől eltérő címen lévő tartózkodási helyét, (korábbi elnevezése: ideiglenes lakcím). Minden ügyféltípus esetén ki kell tölteni az iratőrzés helyét, ha az eltér a székhely/lakóhely szerinti helytől. Irányítószám belföldi székhely/lakhely postai irányítószáma. Helység belföldi székhely/lakhely postai irányítószámok jegyzéke szerinti helységnév. Közterület neve belföldi székhely/lakhely közterületének teljes neve. Közterület jellege belföldi székhely/lakhely közterületének jellege (utca, út, tér, stb.) rövidítés nélkül. Házszám, helyrajzi szám belföldi székhely/lakhely házszámát, illetve helyrajzi számát kell beírni. Emelet/Ajtó belföldi székhely/lakhely emeletszáma, és esetleges ajtó száma. Megjegyzés! Ha a belföldi címe helyrajzi számmal határozható meg, akkor nem kell kitölteni a Közterület neve, Közterület jellege rovatokat. (7) Külföldi cím adatok Az adatcsoportban külföldi cég, szervezet esetén a vállalkozás székhelyét, külföldi egyéni vállalkozó esetén székhelyét vagy lakhelyét, külföldi természetes személy esetén lakhelyét kell megadni. Ország külföldi székhely/lakhely országa. Irányítószám külföldi székhely/lakhely postai irányítószáma. Helység külföldi székhely/lakhely helységneve. Cím rovatba a külföldi székhely/lakhely közterület neve, jellege, házszáma, emelet, ajtó számai. Figyelem! Be kell jelenteni a Magyarországon lakóhellyel, vagy telephellyel nem rendelkező külföldi cég/személy esetén magyarországi kézbesítési meghatalmazottjának nevét (cégnevét)
5 és lakóhelyét (székhelyét) a 9. rovatban (lásd (9) Elérhetőségi adatok). (8) Bankszámla adatok Kötelező, a bankszámlaszám megadása Támogatást igénylő vagy Támogatást nem igénylő, pénzügyi kapcsolattal regisztráció típus esetén. Devizanem rovatban kell a bankszámla devizanemének három karakteres kódját megadni. (Forint esetében ez a kód: HUF.) Nemzetközi bankszámlaszám (IBAN) országkódja rovatot csak abban az esetben kell kitölteni, ha a bankszámla a bankszámlaszerződésben nemzetközi bankszámlaként került meghatározásra. Az első két kódkockába az ISO 3166 szabvány szerinti országkódot kell beírni (Magyarország esetében HU), a 3-4. karakterek az ún. ellenőrző szám. Bankszámlaszám rovatba (16 vagy 24 karakter) a belföldi pénzforgalmi jelzőszámot kell beírni. Nemzetközi bankszámlaszám esetében az karaktereket kell a rovatba írni. Fontos! A Regisztrációs Laphoz minden esetben csatolni kell a bankszámla kivonat másolatát, vagy más olyan, a számlavezető hitelintézet által kiállított egyéb igazolást, melyben szerepel, hogy a bankszámlaszám az ügyfél nevére szól. Kiskorú ügyfél esetén a következőket kell figyelembe venni: - 14 év alatti ügyfél valamelyik szülő bankszámlaszámát adja meg, ha mindkét szülő aláírta a G002-es lapot, - 14 év alatti ügyfél annak a szülőnek a bankszámlaszámát adja meg, aki egyedül jogosult a szülői felügyeletet gyakorolni, és benyújtotta azt a jogerős hatósági iratot, amelyből ez egyértelműen kiderül, - gyámhatóság megadja az elkülönített számlaszámot, - 14 év feletti kiskorúnak saját nevére szóló számlaszámot kell megadnia, mivel a bankok már nyitnak a számukra is. Nagykorú gondnokság alá vont ügyfél esetében olyan gyűjtő számlaszámot lehet rögzíteni, (ez szólhat a gondnok nevére is) ahonnan majd a hatályos gyámhivatali határozatban (melynek másolatát mellékelni kell) feltüntetett fenntartásos betétkönyvre, mely a gondnokolt nevére szól, fogják elhelyezni a támogatási összeget. (9) Elérhetőségi adatok Ha az ügyfél székhelye/telephelye/lakhelye külföldön van, akkor ebben a rovatban meg kell adnia a belföldi levelezési címét. Levelezési név rovatot csak akkor töltse ki, ha a leveleit nem a saját nevén kívánja megkapni. Levelezési cím A rovatokat csak akkor töltse ki, ha a postai/értesítési címe eltér a (6) Belföldi cím adatok csoportban közölt adatoktól, ha nem azonos székhelyével, (ha a székhelye/ /lakhelye egyben a levelezési címe is, akkor az adatcsoportot hagyja üresen; ha az esetleges tartózkodási helyére szeretné a leveleit megkapni, akkor ebbe a rovatba is be kell írnia a tartózkodási címét, ellenkező esetben a székhely/lakhelyre postázunk). Irányítószám belföldi levelezési cím postai irányítószáma. Helység belföldi levelezési cím helységneve. Közterület neve belföldi levelezési cím közterületének teljes neve, Közterület jellege belföldi levelezési cím (utca, út, tér, stb.) rövidítés nélkül. Házszám, helyrajzi szám belföldi levelezési cím házszáma, illetve helyrajzi száma. Emelet/Ajtó belföldi levelezési cím emelet, ajtó száma. Postafiók postafiók száma. Megjegyzés! Postafiók megadása esetén a közterület neve, jellege, házszám, emelet, ajtó nem tölthető ki. Telefonszám aktuális telefonszám(ok) körzetszám/telefonszám formában
6 Fax aktuális faxszám (körzetszám/telefonszám formában). elektronikus levelezési cím. Kitöltése kötelező, amennyiben az elektronikus ügyintézést választja. A telefonszám és a faxszám rovatok kitöltése nem kötelező, de a további ügyintézést megkönnyítése érdekében ajánlatos, mind az Ön, mind pedig az MVH munkatársai számára. (10) Képviseletre jogosult adatai (cég/szervezet esetén képviselő(i), természetes személyesetén kiskorú törvényes képviselője, gondnok, gyám) Ebben a rovatban a törvényes képviselők és a meghatalmazottak adatait kell feltüntetni. Természetes személy esetén: Csak abban az esetben kötelező megadni, ha az alábbiak közül valamelyikkel rendelkezik, és az ügyintézést kötelezően, vagy meghatalmazás szerint nem az ügyfél végzi: - a természetes személy törvényes képviselője - közokiratba vagy teljes bizonyító erejű magánokiratba (2 tanú aláírásával, nevével, lakcímével ellátott okirat) foglalt meghatalmazás, megbízás alapján nagykorú meghatalmazott - képviseleti jogosultságát igazoló ügyvéd, ügyvédi iroda Az eredeti meghatalmazás az adatlaphoz csatolandó! Fontos! Kötelező kitölteni kiskorú természetes személy esetén! A kiskorút a szülői felügyeletet gyakorló szülő képviselheti. Ha mindkét szülő gyakorolja a szülői felügyeletet, akkor mindkét szülőt fel kell tüntetni, ha csak az egyik szülőt tüntetik fel, akkor meghatalmazást kell csatolniuk, melyben meghatalmazzák egymást, hogy a kiskorú képviseletét az egyik szülő a másik nevében gyakorolja. Amennyiben csak az egyik szülő jogosult valamilyen oknál fogva a törvényes szülői felügyeletet gyakorolni, akkor az ezt a tényt alátámasztó jogerős hatósági iratot kell csatolni. A szülő a születési anyakönyvi kivonattal igazolhatja, hogy kik az adott kiskorú szülei. Ha a kiskorúnak nem a szülője jár el (pl. gyám, gondnok) a regisztrációnál, akkor csatolnia kell azt a hatósági iratot, amely alapján megállapítható, hogy ő jogosult a kiskorú képviseletére. Nagykorú természetes személy esetében is lehet kötelező a törvényes képviselet (pl. gondnokság alá helyezett korlátozottan cselkvőképse, cselekvőképtelen személynél), ebben az esetben is csatolni kell azt a jogerős hatósági iratot, amely alapján megállapítható, hogy ki jogosult a nagykorú személy képviseletére. Cég/szervezet esetén: Kötelező megadni a cégnyilvántartásban, bírósági nyilvántartásban feltüntetett képviselő nevét, és címét. Önálló képviselet esetén elegendő egy képviselő, együttes képviselet esetén az együttes képviseletet ellátó összes képviselő bejelentése szükséges. (Egyéni cég esetében a cégjegyzékben feltüntetett képviselő nevét kell beírni.) Amennyiben a képviselőként feltüntetett személy nem azonos a cégnyilvántartás, illetve bírósági nyilvántartás szerinti képviseletre jogosult személlyel, úgy eredeti meghatalmazást kell az adatlaphoz csatolni. Fontos! Az MVH honlapján megtalálható meghatalmazás nyomtatvány alkalmazása ajánlott! A meghatalmazásban a meghatalmazó és meghatalmazott adatain túl fel kell tüntetni, hogy az az MVH előtti eljárásban meddig érvényes, milyen jogcímeknél, eljárási cselekményeknél járhat el a meghatalmazott az ügyfél helyett. Nyilatkozat A nyilatkozatban leírtakkal való egyetértés esetén, a Helység, Dátum rovatokat ki kell tölteni,
7 valamint a Bejelentő aláírása rovatban alá kell írni, mert aláírás nélkül /MVH törvény 56. (3) bekezdés c) pontja /és nem az igény érvényesítésére jogosult személy által előterjesztett / MVH törvény 56. (3) bekezdés d) pontja/ nyilvántartásba vétel iránti kérelmet, az MVH elutasítja. Aláírás: Cég esetén a cég szervezet feltüntetése mellett, az aláírási címpéldánynak megfelelő aláírás szükséges. Természetes személy esetén saját aláírása, képviselet esetén a képviseletre jogosult aláírása. G003-as betétlap a G001-es regisztrációs laphoz Itt kell bejelenteni a cégek esetén a telephelyeket, fióktelepeket, termelőegységeket, szervezeteknél az alszerveket. Figyelem! A név és a regisztrációs szám kitöltése kötelező! (1) Cég/szervezet adatai A kiválasztott telephely típus előtti körbe kell X jelet beírni. Figyelem! Egy egységben csak egy telephely típust jelölhet meg. Annyi egységet kell kitöltenie, ahány telephellyel, fiókteleppel, termelőegységgel, vagy alszervvel rendelkezik. Név a telephely, fióktelep, termelőegység, szervezet alszerve esetén a cégjegyzékben, bírósági nyilvántartásban, vagy bírósági végzésben, bírósági igazolásban szereplő, egyéb szervezeteknél az alapszabály szerinti névvel azonos elnevezést kell beírni. Irányítószám belföldi székhely/lakhely postai irányítószáma. Helység belföldi székhely/lakhely postai irányítószámok jegyzéke szerinti helységnév. Közterület neve belföldi székhely/lakhely közterületének teljes neve. Közterület jellege belföldi székhely/lakhely közterületének jellege (utca, út, tér, stb.) rövidítés nélkül. Házszám, helyrajzi szám belföldi székhely/lakhely házszámát, illetve helyrajzi számát kell beírni. Emelet/Ajtó belföldi székhely/lakhely emeletszáma, és esetleges ajtó száma. Megjegyzés! Ha a belföldi címe helyrajzi számmal meghatározható, akkor nem kell kitölteni a Közterület neve, Közterület jellege rovatokat. (2) Kitöltési dátum és aláírás A Helység, Dátum rovatokat ki kell tölteni, valamint a Bejelentő aláírása rovatban alá kell írni, mert aláírás nélkül (MVH törvény 56. (3) bekezdés c) pontja /és nem az igény benyújtására jogosult által előterjesztett (MVH törvény 56. (3) bekezdés d pontja regisztrációs számot kérő regisztrációs szám megállapítása iránti kérelmét, az MVH elutasítja. A G003-as betétlap pedig a G001-es Regisztrációs lap nélkül nem érvényes, annak része. Cég esetén a cég szervezet feltüntetése mellett, az aláírási címpéldánynak megfelelő aláírás szükséges. Természetes személy esetén saját aláírása, képviselet esetén a képviseletre jogosult aláírása.
8 A Regisztrációs Lap benyújtásának módja, és helye: Személyesen, vagy postai úton, a lakhely/székhely szerinti illetékes MVH megyei kirendeltségéhez, vagy a központi szervéhez. Kirendeltség címe Kirendeltség postai címe MVH Központi Ügyfélszolgálata 1385 Budapest Budapest, Soroksári u Pf Bács-Kiskun Megyei MVH Kirendeltség 6001 Kecskemét Kecskemét, Kisfaludy u. 6. Pf. 470 Baranya Megyei MVH Kirendeltség 7602 Pécs Pécs, Rákóczi u. 17. Pf. 365 Békés Megyei MVH Kirendeltség 5620 Békéscsaba 5600 Békéscsaba, Temető sor 8. Pf. 45 Borsod-Abaúj-Zemplén Megyei MVH Kirendeltség 3501 Miskolc Miskolc, Mindszent tér 1. Pf. 646 Csongrád Megyei MVH Kirendeltség 6701 Szeged Szeged, Római krt. 21. Pf. 26 Pf. 504 Fejér Megyei MVH Kirendeltség 8002 Székesfehérvár Székesfehérvár, Deák Ferenc u. 9. Pf. 297 Fővárosi és Pest Megyei MVH Kirendeltség 1376 Budapest Alkotmány u. 29. Pf. 248 Győr-Moson-Sopron Megyei MVH Kirendeltség 9021 Győr 9021 Győr, Munkácsy M. út 20. Munkácsi u. 20. Hajdú-Bihar Megyei MVH Kirendeltség 4001 Debrecen Debrecen, Vágóhíd u. 2. Pf. 551 Heves Megyei MVH Kirendeltség 3301 Eger Eger, Eszterházy tér 8. Pf. 169 Jász-Nagykun-Szolnok Megyei MVH Kirendeltség 5002 Szolnok Szolnok, József A. u. 36. Pf. 111 Komárom-Esztergom Megyei MVH Kirendeltség 2801 Tatabánya Tatabánya, Vértanúk tere 1. Pf Nógrád Megyei MVH Kirendeltség 3101 Salgótarján Salgótarján, Bartók Béla u. 17. Pf. 123 Somogy Megyei MVH Kirendeltség 7400 Kaposvár 7400 Kaposvár, Petőfi S. tér 1-3. Petőfi tér 1-3. Szabolcs-Szatmár-Bereg Megyei MVH Kirendeltség 4401 Nyíregyháza Nyíregyháza, Hősök tere 9. Pf. 422 Tolna Megyei MVH Kirendeltség 7101 Szekszárd Szekszárd, Augusz I. u Pf. 251 Vas Megyei MVH Kirendeltség 9701 Szombathely Szombathely, Rákóczi F. u. 1. Pf. 245 Veszprém Megyei MVH Kirendeltség 8202 Veszprém Veszprém, Levendula u. 1. Pf. 791 Zala Megyei MVH Kirendeltség 8901 Zalaegerszeg Zalaegerszeg, Kölcsey utca 2. Pf. 142